Մարկուս Բերգ

Մարկուս Բերգ (շվեդերեն՝ Marcus Berg, օգոստոսի 17, 1986(1986-08-17), Torsby, Վերմլանդ, Շվեդիա), շվեդ ֆուտբոլիստ, ԱՄԷ-ի Ալ Այն ակումբի և Շվեդիայի հավաքականի հարձակվող։


== Ակումբային կարիերա ==
Ֆուտբոլով սկսել է զբաղվել «Տուրսբյու» ակումբի դպրոցում։ 2003 թվականին տեղափոխվել է «Գյոտեբորգ» պատանեկան թիմ։ «Գյոտեբորգի» հիմնական կազմում առաջնաելույթ է ունեցել 2005 թվականի ապրիլի 10-ին Շվեդիայի առաջնության առաջին փուլի՝ «Մալմյոյի» դեմ խաղում՝ փոխարինման դուրս գալով հանդիպման ավելացված ժամանակում։ 2005 թվականի օգոստոսի 8-ին խփել է առաջնության իր առաջին գոլը՝ գրավելով «Հելսինգբորգի» դարպասը։ 2007 մրցաշրջանում դարձել է հիմնական կազմի խաղացող և 17 հանդիպումներում խփել 14 գոլ։
2007 թվականի օգոստոսի 10-ին Բերգը 2,5-4 միլիոն եվրոյի դիմաց տեղափոխվել է «Գրոնինգեն»։ Իր նոր թիմի կազմում առաջին խաղն անցկացրել է օգոստոսի 18-ին՝ խաղալով «ՆԱԿ Բրեդայի» դեմ։ «Գրոնինգենի» համար առաջին գոլը խփել է սեպտեմբերի 2-ին՝ գրավելով «Այաքսի» դարպասը, ընդ որում ձևակերպել է դուբլ։ Նիդերլանդներում իր առաջին մրցաշրջանի ընթացքում առաջնության 25 հանդիպումներում խփել է 15 գոլ, ինչպես նաև փլեյ օֆֆի 4 խաղերում 3 գոլ։ Մրցաշրջանի արդյունքներով «Գրոնինգենին» չի հաջողվել մասնակցել եվրագավաթին։ 2008 թվականի ամռանը Բերգով հետաքրքրվել է «Նանսի» ֆրանսիական ակումբը, սակայն «Գրոնինգենը» մերժել է մոտ €10 միլիոն արժողությամբ առաջարկը։
Հաջող է սկսել 2008/09 մրցաշրջանը՝ առաջին 5 հանդիպումներում խփելով 5 գոլ։ 16-րդ տուրի՝ «Ռոդա» ֆուտբոլային ակումբի դեմ խաղում խփել է 4 գոլ (2-ը՝ խաղալիս, 2-ը՝ պենալտի), խաղն ավարտվել է 2:5 հաշվով։ Առաջին փուլում Բերգը 16 խաղերում խփել է 13 գոլ։ 2008/2009 մրցաշրջանի ամբողջ ընթացքում խփել է 17 գոլ բարձրագույն դիվիզիոնի 31 խաղերում, ինչը Բերգին թույլ է տվել ռմբարկուների շարքում զբաղեցնել 3-րդ հորիզոնականը, ինչպես նաև փլեյ օֆֆի 4 խաղերում՝ 5 գոլ։ «Գրոնինգենը» կրկին չի մասնակցել եվրագավաթին։
2009 թվականի հուլիսի 18-ին Բերգը տեղափոխվել է «Համբուրգ» ֆուտբոլային ակումբ և 5 տարով պայմանագիր կնքել։ Ակումբում խաղացել է 16 համարի տակ։ «Համբուրգի» կազմում պաշտոնական առաջին հանդիպումն անցկացրել է 2009 թվականի օգոստոսի 6-ին Եվրոպայի Լիգայում՝ «Ռանդերս» դանիական ակումբի դեմ խաղում։ «Համբուրգի» համար առաջին գոլը խփել է 2009 թվականի օգոստոսի 20-ին՝ «Գենգան» ֆրանսիական ակումբի դեմ խաղում, նույնպես Եվրոպայի Լիգայում։ 2009/10 մրցաշրջանի առաջին կեսին Բերգը եղել է մեկնարկային կազմի խաղացող։ Դրան նպաստել են նրա մրցակիցների՝ Խոսե Պաոլո Գերերոյի և Մլադեն Պետրիչի ստացած վնասվածքները։ 2010 թվականի հունվարին «Համբուրգը» ձեռք է բերել Ռուդ վան Նիստելռոյին, ինչից հետո Բերգը դուրս է մնացել մեկնարկային կազմից։
2010 թվականի հուլիսի 21-ին «Համբուրգը» մեկ մրցաշրջանով Բերգին վարձավճարային հիմունքներով ուղարկել է նիդերլանդական ՊՍՎ ակումբ։ ՊՍՎ-ի կազմում Բերգը հանդես է եկել իր հայրենակիցներ և հավաքականում իր խաղընկերներ Անդրեաս Իսակսոնի և Օլա Տոյվոնենի հետ։ ՊՍՎ-ի կազմում իր առաջին պաշտոնական հանդիպումը Բերգն անցկացրել է 2010 թվականի օգոստոսի 7-ին ընդդեմ «Հերենվենի»։ 2010 թվականի օգոստոսի 22-ին բացել է ՊՍՎ-ում իր գոլերի հաշիվը՝ «դուբլ» ձևակերպելով ԱԶ ակումբի դեմ խաղում։ 2010 թվականի սեպտեմբերի 24-ին Նիդերլանդների թագավորական ֆուտբոլային միությունը Բերգին որակազրկել է չորս խաղով, այդ պատճառով էլ Բերգը չի մասնակցել Նիդերլանդների առաջնությանը 2010 թվականի սեպտեմբերի 19-ից մինչև հոկտեմբերի 27-ը։ Ժոնատան Ռեյսը, որը փոխարինել է որակազրկված Բերգին, ձեռք է բերել հիանալի մարզավիճակ և երեք խաղերում խփլ վեց գոլ։ Երբ Բերգի որակազրկումն ավարտվել է, Ֆրեդ Ռյուտենը շարունակել է մեկնարկային կազմում խաղադաշտ դուրս բերել Ժոնատան Ռեյսին, ոչ թե Բերգին։ 2010 թվականի դեկտեմբերի 19-ին Ժոնատան Ռեյսն ստացել է ծանր վնասվածք և չի խաղացել մինչև մրցաշրջանի ավարտը։ Բերգի միակ մրցակիցը մնացել է 32-ամյա Դենի Կուվերմանսը։


== Կարիերան հավաքանում ==
Խաղացել է Շվեդիայի (մինչև 21 տարեկանների) երիտասարդական հավաքականում։ Երիտասարդական հավաքականում նորամուտը կատարել է 2006 թվականի փետրվարի 28-ին՝ Իռլանդիայի թիմի հետ ունեցած ընկերական խաղում։ Մասնակցել է 2009 թվականի երիտասարդական առաջնությանը։ Խմբային փուլի առաջին՝ Բելառուսի հավաքականի դեմ հանդիպման ընթացքում խփել է երեք գոլ, ձևակերպել «դուբլեր» Սերբիայի ու Անգլիայի հավաքականների դեմ խաղերում և յոթ գոլերով դարձել մրցաշարի լավագույն ռմբարկու։ Ճանաչվել է առաջնության լավագույն խաղացող։
2008 թվականի փետրվարի 6-ին Շվեդիայի հավաքականի կազմում նորամուտը կատարել է Թուրքիայի հավաքականի դեմ ընկերական խաղում՝ խաղալով 90 րոպե։ 2009 թվականի հունիսի 10-ին հավաքականի կազմում խփել է առաջին գոլը՝ գրավելով Մալթայի հավաքականի դարպասը, ծաղն ավարտվել է շվեդների հաղթանակով՝ 4:0 հաշվով։ 2010 թվականի աշխարհի առաջնության ընտրական մրցաշարում եղել է Հենրիկ Լարսոնի և Յոհան Էլմանդերի դուբլյոր, խփել է 2 գոլ։
2018 թվականի մայիսին Մարկուս Բերգն ընդգրկվել է Շվեդիայի հավաքականի հայտացուցակում (23 մարդ)՝ մասնակցելու նույն թվականին Ռուսաստանում կայանալիք աշխարհի առաջնությանը։

ԸՀ – ընկերական հանդիպում, ԱԱԸ – 2010 թվականի աշխարհի առաջնության ընտրական հանդիպում, ԵԱԸ — 2012 թվականի Եվրոպայի առաջնության ընտրական հանդիպում


== Ձեռքբերումներ ==
 Գյոտեբորգ

Շվեդիայի առաջնություն. 2007 Պանաթինաիկոս

Հունաստանի գավաթակիր. 2014Անձնական նվաճումներ

Շվեդիայի առաջնության լավագույն ռմբարկու (2007)
Հունաստանի առաջնության լավագույն ռմբարկու (2017)
Եվրոպայի երիտասարդական առաջնության լավագույն ռմբարկու (2009, 7 գոլ)
Եվրոպայի երիտասարդական առաջնության լավագույն ֆուտբոլիստ (2009)


== Խաղերի վիճակագրություն ==
(փոփոխված է 2018 թվականի մայիսի 15-ի դրությամբ)


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Պրոֆիլը worldfootball.net կայքում
Պրոֆիլը fussballdaten.de կայքում
Պրոֆիլը FootballDatabase.eu կայքում
Վիճակագրություն FIFA-ի կայքում(անգլ.)
Վիճակագրությունը UEFA.com կայքում